
Ministru kabineta rīkojums Nr. 234
Rīgā 2025. gada 22. aprīlī (prot. Nr. 16 34. §)
Par Ministru kabineta Atzinības raksta piešķiršanu
· 1. Atbalstīt Ministru kabineta Apbalvošanas padomes priekšlikumu un saskaņā ar Ministru kabineta 2010. gada 5. oktobra noteikumu Nr. 928 "Kārtība, kādā dibināmi valsts institūciju un pašvaldību apbalvojumi" 58. punktu piešķirt Ministru kabineta Atzinības rakstu:
· 1.1. Valsts policijas Galvenās kriminālpolicijas pārvaldes Kriminālistikas pārvaldes priekšnieka vietniecei pulkvežleitnantei Olgai Krūmiņai par nozīmīgu ieguldījumu Latvijas valsts drošības un sabiedriskās kārtības uzturēšanā un nostiprināšanā;
· 1.2. Valsts policijas Rīgas reģiona pārvaldes Kriminālpolicijas pārvaldes 4. biroja 1. nodaļas priekšnieka vietniecei majorei Irinai Maistrukai par nozīmīgu ieguldījumu Valsts policijas mērķu sasniegšanā un priekšzīmīgu dienesta pienākumu izpildi;
· 1.3. Valsts policijas Galvenās kriminālpolicijas pārvaldes Ekonomisko noziegumu apkarošanas pārvaldes 1. nodaļas galvenajai inspektorei majorei Veronikai Čuprikai par efektīvu izmeklēšanas darbu un nozīmīgu ieguldījumu ekonomiskās noziedzības apkarošanā;
· 1.4. Valsts robežsardzes Ventspils pārvaldes Jūras robežuzraudzības dienesta priekšniekam pulkvežleitnantam Edgaram Priedem par izciliem sasniegumiem un sevišķiem nopelniem valsts robežas apsargāšanā;
· 1.5. Valsts robežsardzes Daugavpils pārvaldes Pāternieku I kategorijas robežkontroles punkta priekšnieka vietniekam majoram Ērikam Sitnikam par nozīmīgu ieguldījumu Valsts robežsardzes uzdevumu izpildē un valsts robežas apsargāšanā;
· 1.6. Centrālās statistikas pārvaldes Uzņēmējdarbības statistikas departamenta direktorei Ilzei Skujeniecei par ieguldījumu Latvijas uzņēmējdarbības statistikas attīstībā un modernizācijā;
· 1.7. Latvijas Nacionālās bibliotēkas izpilddirektorei Dzintrai Mukānei par ilggadēju un nozīmīgu ieguldījumu Latvijas Nacionālās bibliotēkas darbībā, kā arī bibliotēku nozares attīstībā;
· 1.8. baletdejotājai, horeogrāfei un klasiskās dejas pedagoģei Guntai Bāliņai par ilggadēju ieguldījumu latviešu baleta un klasiskās dejas attīstībā un mantojuma saglabāšanā;
· 1.9. ērģelniecei Larisai Bulavai par izcilu ieguldījumu Latvijas ērģeļmūzikas popularizēšanā, vērtību saglabāšanā un attīstībā, īstenojot augstvērtīgas radošas koncertprogrammas un veicinot jauno ērģelnieku profesionālo izaugsmi;
· 1.10. māksliniecei Helēnai Heinrihsonei par nozīmīgu ieguldījumu Latvijas mākslas attīstībā;
· 1.11. arhitektam Edvīnam Vecumniekam par mūža ieguldījumu arhitektoniskas vides veidošanā, valstiski nozīmīgu piemiņas ansambļu izveidē un arhitekta profesijas statusa stiprināšanā;
· 1.12. horeogrāfei, folkloras vācējai, vidējās paaudzes deju kolektīva "Rota" vadītājai Ludmilai Muskarei par mūža ieguldījumu latviešu skatuviskās tautas dejas attīstībā un popularizēšanā;
· 1.13. Memoriālo muzeju apvienības Krišjāņa Barona muzeja vecākajai speciālistei Rūtai Kārkliņai par ilggadēju un nozīmīgu ieguldījumu Krišjāņa Barona muzeja attīstībā un K. Barona dzīves un darbības pētniecībā;
· 1.14. valsts akciju sabiedrības "Ceļu satiksmes drošības direkcija" Rīgas Motormuzeja galvenajam krājuma glabātājam Valdim Kļaviņam par nozīmīgu ieguldījumu Rīgas Motormuzeja attīstībā un vēsturisko transportlīdzekļu izpētē un saglabāšanā;
· 1.15. Jelgavas bērnu un jauniešu deju kolektīva "Vēja zirdziņš" dibinātājai un mākslinieciskajai vadītājai Aldai Skrastiņai par radošo un pedagoģisko darbību un ieguldījumu latviešu skatuviskās tautas dejas attīstībā;
· 1.16. Ziemeļrīgas kultūras apvienības VEF Kultūras pils tautas deju ansamblim "Zelta Sietiņš" par ieguldījumu latviešu skatuviskās tautas dejas attīstībā un popularizēšanā;
· 1.17. Rīgas Tehniskās jaunrades nama "Annas 2" direktorei Irēnai Maskaļonokai par nozīmīgu un ilggadēju ieguldījumu interešu izglītības, tai skaitā STEM, kultūrizglītības un sporta jomas attīstībā un popularizēšanā Rīgā un Latvijā;
· 1.18. bērnu nometņu kustības aizsācējam, pedagogam un izaugsmes trenerim Arnoldam Brūderam par nozīmīgu un ilggadēju ieguldījumu bērnu nometņu jomas attīstībā Latvijā, bērnu nometņu vadītāju sagatavošanā un profesionālajā pilnveidē;
· 1.19. Latvijas Universitātes Izglītības zinātņu un psiholoģijas fakultātes profesorei un vadošajai pētniecei, psiholoģijas doktorei Baibai Martinsonei par nozīmīgiem sociālo un emocionālo prasmju pētījumiem un šo pētījumu rezultātu pārnešanu pierādījumos balstītā kopējā Eiropas izglītības politikas attīstībā un skolu praksē;
· 1.20. Latvijas Pašvaldību savienības padomniecei izglītības un kultūras jautājumos, vadībzinātņu doktorei Inārai Dundurei par nozīmīgu ieguldījumu izglītības sistēmas attīstībā;
· 1.21. Latvijas Zinātnes padomes Starptautiskās sadarbības programmu projektu departamenta Pētniecības starptautisko programmu nodaļas vadītājai, ķīmijas doktorei Maijai Bundulei par ilggadēju un nozīmīgu ieguldījumu starptautiskās sadarbības veicināšanā zinātnē, sekmējot Latvijas zinātnes starptautisko atpazīstamību un sadarbību ar ārvalstu pētniecības institūcijām;
· 1.22. Einaram Fogelim par nozīmīgu un ilggadēju ieguldījumu sporta nozares attīstībā un vadībā Latvijā;
· 1.23. Latvijas Zinātņu akadēmijas Terminoloģijas komisijas priekšsēdētājam, habilitētajam medicīnas doktoram, profesoram Mārim Baltiņam par nozīmīgu ieguldījumu valsts valodas politikas veidošanā un īstenošanā, latviešu valodas attīstībā, terminoloģijas izstrādē un tiesību aktu tulkojumu pilnveidošanā;
· 1.24. Publisko tiesību institūta direktoram, juristam Arvīdam Dravniekam par izcilu ieguldījumu Latvijas publisko tiesību attīstībā un tiesiskās domas un kultūras stiprināšanā;
· 1.25. Ilzei Bērziņai par ieguldījumu valsts drošībā;
· 1.26. Ivetai Maurai par ieguldījumu valsts drošībā;
· 1.27. sabiedrības ar ierobežotu atbildību "RAEvents" direktoram Raimondam Strokšam par Pasaules rallija čempionāta Latvijas posma organizēšanu.
· 2. Ministru kabineta Atzinības rakstu O. Krūmiņai, I. Maistrukai, V. Čuprikai, E. Priedem un Ē. Sitnikam pasniedz iekšlietu ministrs Rihards Kozlovskis, I. Skujeniecei un R. Strokšam – ekonomikas ministrs Viktors Valainis, Dz. Mukānei, G. Bāliņai, L. Bulavai, H. Heinrihsonei, E. Vecumniekam, L. Muskarei, R. Kārkliņai, V. Kļaviņam, A. Skrastiņai un deju ansamblim "Zelta Sietiņš" – kultūras ministre Agnese Lāce, I. Maskaļonokai, A. Brūderam, B. Martinsonei, I. Dundurei, M. Bundulei, E. Fogelim un M. Baltiņam – izglītības un zinātnes ministre Dace Melbārde,  A. Dravniekam, I. Bērziņai un I. Maurai – tieslietu ministre Inese Lībiņa-Egnere.

